
Ajuntament de ...

ORDENANÇA NÚM. 44

PREU PÚBLIC PER LA PRESTACIÓ DELS SERVEIS D’AUTOCONSUM COL·LECTIU MUNICIPAL
Article 1r .- Fonament i naturalesa
En ús de les facultats concedides per l’article 25.2 de la Llei 7/1985, de 2 d'abril, reguladora de les bases del règim local, i a l’empara del previst a l’article 41 del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març (TRLRHL), i de conformitat amb l’article 9 de la Llei 24/2013, de 26 de desembre, del sector elèctric, el Reial decret 244/2019, de 5 d’abril, pel qual es regulen les condicions administratives, tècniques i econòmiques de l’autoconsum d’energia elèctrica i l’article 66.2 del Decret legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya, aquest Ajuntament estableix el preu públic per la prestació dels serveis d’autoconsum col·lectiu de l’energia elèctrica provinent d’instal·lacions solars fotovoltaiques de titularitat municipal ubicades en espais o edificis municipals.
[bookmark: _Hlk175497077]Article 2n.- Concepte
1. El preu públic regulat en aquesta ordenança té la consideració de contraprestació pecuniària a satisfer pels consumidors associats, usuaris dels serveis d’autoconsum col·lectiu d’energia elèctrica produïda en instal·lacions fotovoltaiques municipals situades en espais o edificis municipals. Aquests consumidors associats han d’haver estat prèviament seleccionats mitjançant el corresponent procediment administratiu, entre els participants que voluntàriament ho hagin sol·licitat i compleixin els requisits establerts per la normativa d’autoconsum col·lectiu i en les bases de l’esmentat procediment.
L’energia generada per les instal·lacions fotovoltaiques municipals es compartirà amb diferents consumidors associats seleccionats en el procediment administratiu escaient, que s’ubiquin en el radi de distància de les instal·lacions de generació que fixi la normativa vigent, mitjançant l’atribució d’una determinada quota de participació establerta en el corresponent acord de repartiment.
La quota de participació mínima de cada instal·lació serà de [X] kWp.
La modalitat d’autoconsum de què es deriven els serveis associats, objecte d’aquest preu públic, és l’autoconsum col·lectiu amb excedents acollit a compensació. 
2. En concret, constitueix l’objecte del preu públic: 
a) Prestar els serveis associats a la gestió administrativa, tècnica i energètica de les instal·lacions municipals d’autoconsum col·lectiu, com són:
- confeccionar i tramitar els acords de repartiment amb els consumidors associats i les modificacions dels mateixos 
- gestionar les altes i les baixes dels consumidors associats
- realitzar amb les companyies distribuïdores i comercialitzadores d’energia elèctrica tots els tràmits i comunicacions inherents a l’autoconsum col·lectiu
b) Prestar els serveis d’acompanyament i assessorament a cada consumidor associat per a assolir el màxim d’estalvi econòmic i energètic, tot facilitant una eina informàtica o una plataforma de gestió específica
Article 3r.- Obligats al pagament
Estan obligats al pagament d’aquest preu públic les persones o entitats que es beneficiïn de la prestació dels serveis a què es refereix l’article 2 d’aquesta ordenança.

[bookmark: _Hlk175730538]Article 4t.- Quantia
1. La quantia del preu públic regulat en aquesta ordenança consistirà en una tarifa de [X] €/any per cada [X kWp de quota de participació.
2. A aquesta tarifa se li haurà d’afegir l’IVA corresponent, en el tipus vigent en cada moment.
[bookmark: _Hlk171959136][bookmark: _Hlk175730619][bookmark: _Hlk175730458][bookmark: _Hlk211166280]Article 5è.- Naixement de l’obligació de pagament
[bookmark: _Hlk175730439][bookmark: _Hlk182298830]1. L’obligació de pagament d’aquest preu públic neix en l’inici de la prestació dels serveis associats a l’autoconsum col·lectiu municipal, el qual es produeix en el moment en què es formalitza el corresponent acord de repartiment, si bé es pot exigir el dipòsit previ de l’import total o parcial.
En els casos d’inici en la recepció dels serveis, l’import del preu públic es calcularà proporcionalment al nombre de trimestres naturals que restin per acabar l’any, inclòs aquell en què es produeixi l’inici de la prestació dels serveis. 
2. Pels exercicis següents, l’obligació de pagament naixerà l’1 de gener de cada any.
3. Quan els serveis no es prestin per causes no imputables a l’obligat al pagament, es procedirà la devolució de l’import corresponent. 
[bookmark: _Hlk175730652]Article 6è.- Gestió i cobrament de les contraprestacions 
1. El preu públic s’exigirà en règim de liquidació. Els obligats al pagament que per primer cop es beneficiïn de la prestació dels serveis vindran obligats al pagament de la quota corresponent en els terminis indicats per l’Ajuntament. 
2. Pels exercicis següents, l’exigibilitat del preu públic serà anual mitjançant padró aprovat per l’Ajuntament i en el període de cobrament que aquest determini, que no podrà ser inferior a 2 mesos. 
Disposició addicional.- Modificació dels preceptes de l’ordenança i de les referències que fa la normativa vigent, amb motiu de la promulgació de normes posteriors
Els preceptes d’aquesta ordenança que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d’aquesta, s’entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.
Disposició final
La present ordenança, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, regirà des del dia següent al de la publicació en el Butlletí Oficial de la Província de Barcelona i es mantindrà vigent fins la seva modificació o derogació expressa.

TEXT  ALTERNATIU

En el cas que es vulgui establir una quota reduïda per raons socials:  
Article 4t.- Quantia
1. La quantia del preu públic regulat en aquesta ordenança s’obté de l’aplicació de les següents tarifes:




	Modalitat 
	Potència (kWp)
	Quota anual

	Quantia A
	X kWp
	X €/any 

	Quantia B
	X kWp
	X €/any 


2. A aquestes tarifes se’ls haurà d’afegir l’IVA corresponent, en el tipus vigent en cada moment.
3. Per a l’aplicació de la quantia B serà precís disposar del corresponent informe favorable emès pels Serveis Socials de l’Ajuntament.




